
CONTRACT PRESTĂRI SERVICII
 Nr............../................
...........................................................


CONDIȚII GENERALE

Prezentul Contract de achiziție publică de  servicii, (denumit în continuare „Contract”), s-a încheiat având în vedere prevederile din Legea nr. 98/2016 privind achizițiile publice (denumită în continuare “Legea nr. 98/2016”) precum și orice alte prevederi legale emise în aplicarea acesteia

între:
Clubul....................................., cu sediul  în strada ........................., nr. ....................., cod 905.200, telefon  ................................;   ..............................., email: .............................,  fax ......................, cod fiscal ...................., cont ..........................................deschis la Trezoreria Medgidia,                                                                              reprezentat prin Director în calitate de Achizitor, pe de o parte

și

......................................


[bookmark: _Toc455493945][bookmark: _Toc455494350]denumite, în continuare, împreună, "Părțile" și care, au convenit încheierea prezentului Contract, astfel:
[bookmark: _Toc475519924]Art. I	Obiectul Contractului
I.1. 	Obiectul prezentului Contract îl reprezintă achiziția publică de ..........................................denumite în continuare Servicii, pe care Contractantul se obligă să le presteze în conformitate cu prevederile din prezentul Contract, cu dispozițiile legale, aprobările și standardele tehnice, profesionale și de calitate în vigoare și  a documentelor anexe ale Contractului.
[bookmark: _Toc475519925]Art. II	Prețul Contractului
II.1.	Achizitorul se obligă să plătească contractantului, prețul total convenit prin prezentul contract pentru prestarea de ...............................în sumă de .................................  lei fara TVA, la care se adaugă  TVA, in cauntum de ............................ lei , conform prevederilor legale. Pretul total al contractului este de ............................ lei
II.2.	Prețul Contractului este ferm.
II.3.       ..............................

[bookmark: _Toc475519926]Art. III	Durata Contractului
III.1.        Prezentul contract intra in vigoare de la semnarea acestuia de ambele parti si inceteaza sa produca efecte la indeplinirea tuturor obligatiilor stabilite prin prezentul contract, sau prin reziliere
III.2.       Durata de prestare efectiva a serviciilor aferente prezentului Contract este de ....................... luni de la semnarea contractului de ambele parti
[bookmark: _Toc475519927]
Art. IV	Documentele Contractului
IV.1.	Contractul este format din ”Condiții Generale” și”Condiții Specifice”. Documentele prezentului Contract, inclusiv ”Condiții Generale” și ”Condiții Specifice” precum și celelalte anexe, după caz, în ordinea importanței lor și parte integrantă din acesta, sunt:
· Anexa 1 - Caietul de Sarcini, inclusiv anexele acestuia, (daca exista)
· Anexa 2 - Propunerea Tehnică depusa 
· Anexa 3 - Propunerea Financiară depusa 
· Anexa 4 - Scrisoarea de Garanție de bună execuție, dacă este cazul,
· Alte Anexe:
IV.2.	În caz de ambiguitate sau discrepanțe ale Documentelor Contractului, Achizitorul trebuie să emită toate clarificările/dispozițiile/ordinele/instrucțiunile necesare, după caz.
[bookmark: _Toc475519928]Art. V	Contractantul declară expres că a citit cuprinsul clauzelor și declară, în mod expres, că a înțeles pe deplin conținutul acestora precum și efectele lor juridice.
Prezentul Contract reprezintă voința liberă a Părților și se semnează de către acestea astfel cum au fost agreate clauzele Contractului și întinderea obligațiilor asumate, orice alte înțelegeri anterioare, scrise sau verbale, fiind lipsite de valoare juridică.
Drept pentru care, ca urmare a declarării câștigătoare a Ofertei Contractantului, Părțile au încheiat prezentul Contract azi (semnand si ultima parte) ........................................în 3 (trei) exemplare originale, din care 2 (doua) pentru achizitor si 1 (unu) pentru Contractant.

	[bookmark: _Hlk518291801]              Pentru Achizitor,                                                                  
	                                     Pentru Contractant,































CONDITII SPECIFICE


1. DEFINIŢII
1.1. În prezentul Contract, următorii termeni vor fi interpretați astfel:
(a) Achizitor şi Contractant - Părțile contractante, așa cum sunt acestea numite în prezentul Contract;
(b) Act Adițional - document prin care se modifică termenii şi condițiile prezentului Contract de achiziție publică de servicii, în condițiile Legii 98/2016;
(c) Caiet de Sarcini - Anexa 1 la Contract, care include obiectivele, sarcinile specificațiile şi caracteristicile Serviciilor descrise în mod obiectiv, într-o manieră corespunzătoare îndeplinirii necesității Achizitorului, menționând, după caz, metodele şi resursele care urmează să fie utilizate de către Contractant şi/sau Rezultatele care trebuie realizate/prestate și furnizate de către Contractant, inclusiv niveluri de calitate, performanță, protecție a mediului, sănătate publică, siguranță și altele asemenea, astfel cum pot fi/sunt precizate în mod expres în Secțiunea ”Condiții Specifice”, după caz, precum și cerințe aplicabile Contractantului în ceea ce privește informațiile și documentele care trebuie puse la dispoziția Achizitorului;
(d) Cesiune - înțelegere scrisă prin care Contractantul transferă unei terțe părți, în condițiile Legii 98/2016, drepturile şi/sau obligațiile deținute prin Contract sau parte din acestea;
(e) Conflict de interese - orice eveniment influențând capacitatea Contractantului de a exprima o opinie profesională obiectivă şi imparțială sau care îl împiedică pe acesta, în orice moment, să acorde prioritate intereselor Achizitorului, orice motiv în legătură cu posibile contracte în viitor sau în conflict cu alte angajamente, trecute sau prezente, ale Contractantului. Aceste restricții sunt, de asemenea, aplicabile oricăror Subcontractanți, acționând sub autoritatea şi controlul Contractantului, în condițiile Legii 98/2016, în cazul în care este aplicabil;
(f) Contract – prezentul Contract de achiziție publică de Servicii, cu titlu oneros, asimilat, potrivit Legii, actului administrativ, încheiat în scris, între Achizitor şi Contractant, care are ca obiect Prestarea de servicii.
Contractul este format din:
· Secțiunea ”Condiții Generale” și Secțiunea ”Condiții Specifice” precum și
· anexele astfel cum sunt menționate la Art. IV – Documentele Contractului din CONDITIILE GENERALE
(g) Contract de Subcontractare - acordul încheiat în scris între Contractant și un terț ce dobândește calitatea de Subcontractant, în condițiile Legii 98/2016, prin care Contractantul subcontractează Subcontractantului partea din Contract în conformitate cu prevederile Contractului, dacă este cazul;
(h) Dispoziție - ordin/instrucțiune, document scris(ă) emis(ă) de Achizitor pentru a completa și/sau modifica prevederile Contractului cu respectarea prevederilor acestuia și în limitele Legii 98/2016 și a normelor de aplicare a acesteia;
(i) Documentele Achizitorului - toate și fiecare dintre documentele necesare în mod direct sau implicit prin natura Serviciilor care fac obiectul Contractului, inclusiv, dar fără a se limita la: planuri, regulamente, specificații, desene, schițe, modele, date informatice și rapoarte, furnizate de Achizitor și necesare Contractantului în vederea realizării obiectului Contractului;
(j) Finalizare/Ajungere la termen este atunci când Contractantul:
i. a realizat toate activitățile stabilite prin Contract și a prezentat toate Rezultatele, astfel cum este stabilit prin prezentul contract si anexele acestuia
ii. a remediat eventualele Neconformități care nu ar fi permis utilizarea Serviciilor de către Achizitor, în vederea obținerii beneficiilor anticipate și îndeplinirii obiectivelor comunicate prin Caietul de Sarcini;
(k) Forță majoră - eveniment independent de controlul Părților, care nu se datorează greșelii sau vinei acestora, care nu putea fi prevăzut în momentul încheierii Contractului și care face imposibilă îndeplinirea obligațiilor de către una dintre Părți și include calamități, greve, sau alte perturbări ale activității industriale, acțiuni ale unui inamic public, războaie, fie declarate sau nu, blocade, insurecții, revolte, epidemii, alunecări de teren, cutremure, furtuni, trăsnete, inundații, deversări, turbulențe civile, explozii și orice alte evenimente similare imprevizibile, mai presus de controlul Părților și care nu ar putea fi evitate prin luarea măsurilor corespunzătoare de diligență;
(l) Grafic de facturare și de efectuare a plăților - documentul referitor la planificarea prin care se stabilește/stabilesc termenul/termenele în care este/sunt efectuată(e) facturarea de către Contractant și plata/plățile de către Achizitor, astfel cum este inclus în Propunerea Financiară și actualizat pe parcursul derulării Contractului și acceptat de către Achizitor,
(m) Întârziere - orice eșec al Contractantului de a executa orice obligații contractuale în termenul convenit prin prezentul contract, dar fără a se limita la obligația sa de a finaliza Serviciile și de a preda Rezultatele la Finalizare/Ajungere la termen;
(n) Lege - normă, reglementare cu caracter obligatoriu și care se referă la legislația română dar şi la Regulamente emise de CE şi, de asemenea, la obligațiile care decurg din tratatele la care este parte statul român şi orice altă legislație secundară direct aplicabilă din dreptul comunitar sau din jurisprudența comunitară;
(o) Lună - luna calendaristică (12 luni/an);
(p) Mijloace electronice de comunicare în cadrul Contractului - echipamente electronice de procesare, inclusiv compresie digitală, şi stocare a datelor emise, transmise şi, respectiv, primite prin cablu, radio, mijloace optice sau prin alte mijloace electromagnetice și utilizate inclusiv pentru transmiterea Rezultatelor obținute în cadrul Contractului;
(q) Neconformitate (Neconformități) - execuția de slabă calitate sau deficiențe care încalcă siguranța, calitatea sau cerințele tehnice și/sau profesionale prevăzute de prezentul Contract și/sau de Legea aplicabilă și/sau care fac Rezultatele prestării serviciilor necorespunzătoare scopurilor acestora, astfel cum sunt prevăzute în prezentul Contract și/sau de Legea aplicabilă precum și orice abatere de la cerințele și de la obiectivele stabilite în Caietul de Sarcini. Neconformitățile includ atât viciile aparente, cât și viciile ascunse ale Serviciilor/Rezultatelor Serviciilor care fac obiectul prezentului Contract;
(r) [bookmark: _Hlk516041796]Ofertă - actul juridic prin care Contractantul și-a manifestat voința de a se angaja, din punct de vedere juridic, în acest Contract de achiziție publică de Servicii și cuprinde Propunerea Financiară, Propunerea Tehnică precum și alte documente care au fost menționate în Documentația de Atribuire, prin care Contractantul și-a manifestat voința de a se angaja din punct de vedere juridic în Contract. Este considerata Oferta, formata din PROPUNERE TEHNICA, PROPUNERE FINANCIARA, si Achizitia din catalogul electronic SEAP
(s) Penalitate - despăgubirea stabilită în Contract ca fiind plătibilă de către una dintre Părțile contractante către cealaltă Parte în caz de neîndeplinire a obligațiilor din Contract, în caz de neîndeplinire a unei părți a Contractului sau de îndeplinire cu întârziere a obligațiilor prin raportare la Punctele de Reper/Termenele de Finalizare, astfel cum sunt stabilite prin Documentele Contractului;
(t) Personal - persoanele desemnate de către Contractant sau de către oricare dintre Subcontractanți pentru îndeplinirea Contractului;
(u) Plan de lucru al activităților - documentul referitor la planificarea activităților care fac obiectul Contractului de achiziție publică de servicii, în forma acceptată de către Achizitor, respectiv astfel cum este acesta inclus în Propunerea Tehnică și actualizat pe parcursul derulării Contractului, așa cum este acceptat de către Achizitor în cadrul ultimei ședințe de monitorizare a progresului în cadrul Contractului. Ultima versiune a Planului de lucru al activităților înlocuiește versiunile anterioare si este asimilat unui Plan de lucru al activităților acceptat de către Părți.
(v) Prețul Contractului - Prețul plătibil Contractantului de către Achizitor, în baza şi în conformitate cu prevederile Contractului, pentru îndeplinirea integrală şi corespunzătoare a tuturor obligațiilor asumate prin Contract;
(w) Proces-Verbal de Recepție a Serviciilor - documentul prin care sunt acceptate Serviciile prestate, întocmit de Contractant și semnat de Achizitor, prin care acesta din urmă confirmă prestarea Serviciilor în mod corespunzător de către Contractant și că acestea au fost acceptate de către Achizitor;
(x) Punct de reper - termenul de finalizare stabilit pentru o activitate, pentru furnizarea unui Rezultat intermediar sau final sub formă de document/raport al unei activități în cauză, stabilit de către Părți și exprimat ca dată fixă (zz/ll/aaaa) în cadrul Planului de lucru al activităților acceptat.
(y) Rezultat/Rezultate - oricare și toate informațiile, documentele, rapoartele colectate și/sau pregătite de Contractant ca urmare al/ale Serviciilor prestate/activităților desfășurate astfel cum sunt acestea descrise în Caietul de Sarcini;
(z) Scris(ă) sau în scris - orice ansamblu de cuvinte sau cifre care poate fi citit, reprodus şi comunicat ulterior, inclusiv informații transmise şi stocate prin Mijloace electronice de comunicare în cadrul Contractului;
(aa) Servicii - orice activități şi Rezultatul/Rezultatele acestora care vor fi prestate de către Contractant în baza Contractului de Servicii, inclusiv toate activitățile care necesită exercitarea unui rol de Contractant în cadrul sau în legătură cu acest Contract;
(ab) [bookmark: do|caI|ar2|pt1|ala]Standarde profesionale - cerințele profesionale legate de calitatea Rezultatului prestării Serviciilor și de calitatea activității de prestare a serviciului care ar fi respectate de către orice Contractant diligent care posedă cunoștințele și experiența unui expert care prestează servicii similare și pe care Contractantul este obligat să le respecte în prestarea tuturor Serviciilor incluse în prezentul Contract;
(ac) Subcontractant - orice operator economic care nu este parte a acestui Contract şi care execută şi/sau furnizează anumite părți ori elemente ale Contractului ori îndeplinește activități care fac parte din obiectul Contractului, răspunzând în fața Contractantului pentru organizarea şi derularea tuturor etapelor necesare în acest scop;
(ad) Termen - intervalul de timp în care Părțile trebuie să-și îndeplinească obligațiile, astfel cum este stabilit prin Contract, exprimat în zile, care începe să curgă de la începutul primei ore a primei zile a termenului şi se încheie la expirarea ultimei ore a ultimei zile a termenului; ziua în cursul căreia a avut loc un eveniment sau s-a realizat un act al Achizitorului nu este luată în calculul termenului. Dacă ultima zi a unui termen exprimat altfel decât în ore este o zi de sărbătoare legală, o duminică sau o sâmbătă, termenul se încheie la expirarea ultimei ore a următoarei zile lucrătoare;
(ae) Zi - înseamnă zi calendaristică, iar anul înseamnă 365 de zile; în afara cazului în care se prevede expres că sunt zile lucrătoare.
1.2. În prezentul Contract, cu excepția unei prevederi contrare, cuvintele la forma singular vor include forma de plural, și invers, iar cuvintele la forma de gen masculin vor include forma de gen feminin, și invers, acolo unde acest lucru este permis de context.
2. 
DISPOZIŢII GENERALE
2.1. Comunicarea între Părți
(a) Orice comunicare între Părți, referitoare la îndeplinirea prezentului Contract, trebuie să fie transmisă în scris.
(b) Orice comunicare între Părți trebuie să conțină precizări cu privire la elementele de identificare ale Contractului (titlul şi numărul de înregistrare) şi să fie transmisă la adresa/adresele menționată/menționate in prezentul contract, daca partile nu convin altfel
(c) Orice comunicare făcută de Părți va fi considerată realizată astfel cum este stabilit în prezentul contract
(d) În cazul în care expeditorul solicită confirmare de primire, aceasta trebuie să indice această cerință în comunicarea sa și să solicite o astfel de dovadă de primire ori de câte ori există un termen limită pentru primirea comunicării. În orice caz, expeditorul ia toate măsurile necesare pentru a asigura primirea la timp și în termen a comunicării sale.
(e) Părțile se declară de acord că nerespectarea cerințelor prevăzute la clauza 2.1.(d) din prezentul Contract să fie sancționată cu inopozabilitatea respectivei comunicări.
(f) În orice situație în care este necesară emiterea de notificări, înștiințări, instrucțiuni sau alte forme de comunicare de către una dintre Părți, dacă nu este specificat altfel, aceste comunicări vor fi redactate în limba Contractului, astfel cum este stabilită la clauza 6.5. – Limba Contractului din prezentul Contract și în Secțiunea “Condiții Specifice ”și nu vor fi reținute sau întârziate în mod nejustificat.
(g) Nicio modificare a datelor de contact prevăzute în prezentul Contract nu este opozabilă celeilalte Părți, decât în cazul în care a fost notificată în prealabil.
(h) Orice document (dispoziție, adresă, propunere, înregistrare, Proces-Verbal de Recepție, notificare și altele) întocmit în cadrul Contractului, este realizat și transmis, în scris, într-o formă ce poate fi citită, reprodusă și înregistrată.
2.2.	Reprezentanții autorizați ai Părților
Reprezentanții legali ai Părților sunt singurii care pot exprima în scris și semna orice acord de voință, notificare, dispoziție sau orice alte documente care intervin în orice moment al executării prezentului Contract.
2.3.	Intrarea în vigoare și Începerea Contractului
2.3.1.	Intrarea în vigoare a Contractului
Contractul intră în vigoare la data semnarii contractului de ultima parte
2.3.2.	Începerea Contractului
Contractantul are obligația de a începe Prestarea serviciilor, astfel cum este stabilit în prezentul contract
2.4.	Revizuirea și modificarea Contractului precum și dispoziții conexe
2.4.1.	Modificări ale Contractului
(a) Părțile au dreptul, pe durata perioadei de valabilitate a Contractului, de a conveni modificarea și/sau completarea clauzelor acestuia, fără organizarea unei noi proceduri de atribuire, cu acordul Părților, fără a afecta caracterul general al Contractului, în limitele dispozițiilor prevăzute de art. 221-222 din Legea nr. 98/2016, coroborate cu prevederile referitoare la modificări contractuale din HG nr. 395/2016 (art. 164 și 165).
(b) Modificările nesubstanțiale conform legii 98/2016 sunt singurele modificări ale Contractului care pot fi făcute fără organizarea unei noi proceduri de atribuire.
(c) Modificările contractuale, din prezentul Contract, nu trebuie să afecteze, în nici un caz și în nici un fel, rezultatul procedurii de atribuire, prin anularea sau diminuarea avantajului competitiv pe baza căruia Contractantul a fost declarat câștigător în cadrul procedurii de atribuire.
(d) Partea care propune modificarea Contractului are obligația de a transmite celeilalte Părți propunerea de modificare a Contractului in scris si motivele ce determina modificarea
2.4.2.	Modificarea Contractului prin revizuire
CONTRACTUL NU SE REVIZUITESTE
2.5.	Cesiunea
(a) În prezentul Contract este permisă cesiunea drepturilor și obligațiilor născute din acest Contract, cu acordul prealabil al Achizitorului și în condițiile Legii 98/2016, astfel cum este stabilit în Secțiunea ”Condiții Specifice”.
(b) Contractantul are obligația de a nu transfera total sau parțial obligațiile sale asumate prin Contract, fără să obțină, în prealabil, acordul scris al Achizitorului.
(c) Cesiunea nu va exonera Contractantul de nici o responsabilitate privind garanția sau orice alte obligații asumate prin Contract
(d) [bookmark: _Hlk516042271]În cazul în care drepturile şi obligațiile Contractantului stabilite prin acest Contract sunt preluate de către un alt operator economic, ca urmare a unei succesiuni universale sau cu titlu universal în cadrul unui proces de reorganizare, inclusiv prin fuziune sau divizare, Contractantul trebuie să notifice Achizitorul in termenul cel mai scurt posibil
2.6.	Subcontractarea
(a) Orice înțelegere scrisă prin care Contractantul încredințează o parte din furnizarea Produselor către un terț este considerată a fi un Contract de Subcontractare.
(b) Contractantul are dreptul de a subcontracta orice parte a prezentului Contract şi/sau poate schimba Subcontractantul/Subcontractanții specificați în Propunerea Tehnică numai cu acordul prealabil scris al Achizitorului și numai în condițiile art. 219 din Legea 98/2016, menționând partea/părțile din Contract care va/vor fi subcontractat(e) precum şi identitatea Subcontractanților.
(c) Contractantul are obligația de a prezenta la încheierea Contractului, contractele încheiate cu Subcontractanții desemnați în cadrul Ofertei depusă pentru atribuirea acestui Contract. Contractul/Contractele de Subcontractare se constituie anexă la Contract, făcând parte integrantă din acesta.
(d) Contractantul are dreptul de a solicita Achizitorului, în orice moment pe perioada derulării Contractului, fie înlocuirea unui Subcontractant, ca urmare a terminării unui Contract de Subcontractare inclus în Contract, fie implicarea de noi Subcontractanți. Contractantul trebuie să solicite, în scris, aprobarea prealabilă a Achizitorului înainte de încheierea unui nou Contract de Subcontractare. Solicitarea în scris în vederea obținerii aprobării Achizitorului privind implicarea de noi Subcontractanți se realizează conform legii 98/2016 si HG 395/2016 și numai după ce Contractantul a efectuat el însuși o verificare prealabilă a Subcontractantului ce urmează a fi propus, prin raportare la caracteristicile părților din Contract care urmează a fi subcontractate, motivele de excludere precizate la art. 164, 165 și 167 din Legea 98/2016 aplicabile Subcontractantului și capacitatea Subcontractantului de a îndeplini obiectul Contractului de Subcontractare, inclusiv resursele de care acesta dispune. Aprobarea privind înlocuirea unui Subcontractant/implicarea unui nou Subcontractant va fi acordată de Achizitor, avându-se în vedere, cel puțin: caracteristicile părților din Contract care urmează a fi subcontractate, motivele de excludere precizate la art. 164, 165 și 167 din Legea 98/2016, aplicabile Subcontractantului și informațiile prezentate de Contractant privind capacitatea Subcontractantului propus pentru îndeplinirea obiectului Contractului de Subcontractare, inclusiv resursele de care acesta dispune. Orice Subcontractant propus și aflat în situațiile de excludere va fi respins de către Achizitor. Achizitorul va notifica decizia sa Contractantului, motivând decizia sa în cazul respingerii aprobării.
(e) Niciun Contract de Subcontractare nu va crea raporturi contractuale între Subcontractant și Achizitor. Contractantul este pe deplin răspunzător față de Achizitor pentru modul în care îndeplinește Contractul. Contractantul va răspunde pentru actele și faptele Subcontractanților săi ca și cum ar fi actele sau faptele Contractantului. Aprobarea de către Achizitor a subcontractării oricărei Părți a Contractului sau a angajării de către Contractant a unor Subcontractanți pentru prestarea serviciilor, nu va elibera Contractantul de niciuna dintre obligațiile sale din Contract.
(f) În cazul în care un Subcontractant nu reușește să își execute obligațiile contractuale, Achizitorul poate solicita Contractantului fie să înlocuiască respectivul Subcontractant cu un alt Subcontractant, care să dețină calificările și experiența solicitate de către Achizitor, fie să preia el însuși obligațiile Subcontractantului.
(g) Partea/Părțile din Contract încredințate unui Subcontractant de către Contractant nu pot fi încredințate unor terțe părți de către Subcontractant.
(h) Orice schimbare a Subcontractantului fără aprobarea prealabilă în scris a Achizitorului sau orice încredințare a unei părți din Contract de către Subcontractant către terțe părți va fi considerată o încălcare a Contractului, situație care îndreptățește Achizitorul la rezoluțiunea/rezilierea unilaterală a Contractului și obținerea de despăgubiri din partea Contractantului
(i) În orice moment, pe perioada derulării Contractului, Contractantul trebuie să se asigure că Subcontractantul/Subcontractanții nu afectează drepturile Achizitorului în temeiul prezentului Contract.
(j) În orice moment, pe perioada derulării Contractului, Achizitorul poate solicita Contractantului să înlocuiască un Subcontractant care se află în una dintre situațiile de excludere specificate la art. 164, art. 165 și art. 167 din Legea 98/2016.
(k) În cazul în care un Subcontractant și-a exprimat, în conformitate cu prevederile art. 218 din Legea 98/2016, opțiunea de a fi plătit direct, atunci această opțiune este validă numai dacă sunt îndeplinite condițiile stabilite de legea 98/2016 si HG 395/2016
2.7.	Confidențialitatea informațiilor și protecția datelor cu caracter personal
(a) Contractantul va considera toate documentele și informațiile care îi sunt puse la dispoziție în vederea încheierii și executării Contractului drept strict confidențiale și, cu excepția cazului în care este necesar pentru executarea Contractului, nu va publica sau divulga niciun element al Contractului fără acordul scris prealabil al Achizitorului. Dacă există divergențe cu privire la necesitatea publicării sau divulgării documentelor și informațiilor care îi sunt puse la dispoziție în scopul executării Contractului, decizia finală va aparține Achizitorului. 
(b) Părțile au obligația de a administra datele și informațiile cu caracter personal, la care au acces, în condiții de siguranță.

3. OBLIGAŢIILE PĂRŢILOR
Părțile vor colabora, atât cât este posibil, pentru furnizarea de informații pe care le pot solicita în mod rezonabil între ele pentru realizarea Contractului.
3.1. Obligațiile Achizitorului
3.1.1.	Obligații privind asistența acordată Contractantului
(a) Achizitorul va pune la dispoziția Contractantului, cu promptitudine, orice informații și/sau documente pe care le deține și care pot fi relevante pentru realizarea Contractului.
(b) Achizitorul va colabora, atât cât este posibil, cu Contractantul pentru furnizarea informațiilor pe care acesta din urmă le poate solicita în mod rezonabil pentru realizarea Contractului.
3.1.2.	Obligații privind recepționarea Serviciilor
Achizitorul se obligă să recepționeze Serviciile prestate conform normelor si dispozitiilor legale aplicabile
3.1.3.	Obligații privind plățile
(a) Achizitorul se obligă să plătească Prețul Contractului către Contractant, în termen de 30 de zile de la prestarea serviciilor si receptia acestora și conform normelor si dispozitiilor legale aplicabile
(b) Dacă Achizitorul nu onorează, in termen de 30 de zile de la expirarea termenului mentionat la clauza 3.1.3.(a) în mod nejustificat facturile, Contractantul are dreptul de a solicita plata de penalități de întârziere în cuantum  de 0,2% din valoarea facturi/facturilor neachitate. Valoarea penalităților nu poate depăși valoarea sumei la care se aplică.
(c) Dacă Achizitorul nu onorează, în mod nejustificat, facturile, în termenul stabilit prin clauzele 3.1.3. (a) și 3.1.3. (b), Contractantul are dreptul de a suspenda prestarea Serviciilor, în baza unei notificări scrise prin care acordă un preaviz în vederea remedierii acestei situații, într-un termen de 10 zile calendaristice

3.2	Obligațiile Contractantului
3.2.1	Obligații generale
(a) Contractantul va presta Serviciile și își va îndeplini obligațiile în condițiile stabilite prin prezentul Contract, cu respectarea Punctelor de reper daca exista, astfel cum sunt definite la clauza (x), subcapitolul 1.1., capitolul 1 – DEFINIȚII din prezentul Contract, sau cu respectarea termenelor limita de finalizare a prestari serviciilor mentionate prin prezentul contract. Contractantul va executa Serviciile cu atenție, eficiență și diligență, conform celor mai înalte Standarde profesionale și conform prevederilor documentelor Contractului, precum și cu respectarea instrucțiunilor/dispozițiile scrise ale Achizitorului.
3.2.2	Obligații privind prestarea Serviciilor
(a) Contractantul se va conforma dispozițiilor (ordinelor și/sau instrucțiunilor) emise de către Achizitor. În cazul în care Contractantul apreciază că dispozițiile (ordinele și/sau instrucțiunile) Achizitorului nu corespund scopului Contractului, acesta va notifica Achizitorul în termen de 5 zile
(b) Contractantul trebuie să considere finalizate activitățile din Contract atunci când sunt îndeplinite cumulativ condițiile specificate la clauza (j), subcapitolul 1.1., capitolul 1 – DEFINIȚII din prezentul Contract, privind Finalizarea/Ajungerea la termen.
(c) În cazul în care Contractantul nu prestează Serviciile în condițiile și termenele, astfel cum au fost stabilite prin Documentele Contractului, Achizitorul are dreptul de a solicita plata de penalități de întârziere în cuantum de 0,2 % pe zi de intarziere din cuantumul valoric al contractului ramas de executat. Valoarea penalităților nu poate depăși valoarea sumei la care se aplică.
(d) Contractantul va respecta și se va supune tuturor prevederilor legale în vigoare în România și se va asigura că și Personalul său, implicat în Contract, va respecta și se va supune, de asemenea, acelorași prevederi legale. Contractantul va despăgubi Achizitorul în cazul oricăror pretenții și acțiuni în justiție rezultate ca urmare a unor eventuale încălcări ale prevederilor legale în vigoare de către Contractant, inclusiv de către Personalul său implicat în Contract.
(e) În cazul în care Contractantul este o asociere alcătuită din doi sau mai mulți operatori economici, toți aceștia vor fi ținuți solidar responsabili de îndeplinirea obligațiilor din Contract.
(f) În cazul în care Contractantul a beneficiat, pe perioada derulării procedurii din care a rezultat acest Contract, de susținerea de terți pentru demonstratea situației economice și financiare conform art. 184 din Legea 98/2016, Contractantul și terții susținători sunt ținuți solidari. Răspunderea solidară a terțului se angajează sub condiția neîndeplinirii de către terț a obligației de susținere asumate prin angajamentul de susținere inclus în Documentele Contractului.
3.2.3.	Furnizarea de informații contractuale
Părțile vor colabora, atât cât este posibil, pentru furnizarea de informații pe care le pot solicita în mod rezonabil între ele pentru realizarea Contractului.
3.2.4	Informare și păstrarea documentelor
(a) Contractantul va furniza Achizitorului, respectiv oricărei persoane autorizate din partea acestuia, precum și oricărei instituții abilitate ale statului, respectiv oricăror persoane autorizate din partea acestora, orice informație în legătură cu Serviciile, dacă și astfel cum reprezentantul legal al Achizitorului poate oricând solicita.
(b) Contractantul va organiza, în mod sistematic și exact, arhive și înregistrări cu privire la Serviciile care fac obiectul Contractului, într-o formă suficientă pentru a stabili cu acuratețe că timpul de lucru a fost în mod corect utilizat pentru executarea Serviciilor.
3.2.5.	Personalul Contractantului care prestează Serviciile: înlocuire, aprobare, deplasare/delegare, orar/program
(a) Contractantul:
i. va informa Achizitorul, despre programul propus pentru mobilizarea Personalului in termenul cel mai scurt posibil dupa semnarea contractului
ii. va informa Achizitorul cu privire la programul de lucru al Personalului implicat în Contract.
(b) Contractantul va adopta toate măsurile necesare pentru a asigura, în mod continuu, Personalul, echipamentele și suportul necesare pentru îndeplinirea în mod eficient a obligațiilor asumate prin Contract.
(c) Contractantul are obligația de a asigura Personalul care să îndeplinească cerințele menționate în Documentele Contractului, simultan cu prevederile legislației în vigoare. În cazul în care un membru al Personalului trebuie înlocuit, persoana care o înlocuiește trebuie să îndeplinească cel puțin aceleași criterii de calificare/selecție prevăzute în cadrul documentației de atribuire precum și să se demonstreze că, la momentul aplicării factorilor de evaluare, aceasta ar fi obținut cel puțin același punctaj ca cel obținut de persoana înlocuită. Personalul va putea fi înlocuit cu respectarea prevederilor art. 221-222 din Legea 98/2016, numai în baza aprobării Achizitorului conform condițiilor stabilite în Secțiunea ”Condiții Specifice”.
(d) Contractantul are obligația de a asigura disponibilitatea Personalului, pe toată durata Contractului. Contractantul are obligația de a asigura desfășurarea activităților stipulate în Contract prin acoperirea cu Personal specializat pe toată durata implementării Contractului. Contractantul trebuie să se asigure că, pentru toată perioada Contractului, Personalul principal alocat fiecărei activități vor îndeplini obligațiile stabilite în sarcina acestora.
(e) Contractantul nu va efectua schimbări în cadrul Personalului stabilit, fără aprobarea prealabilă scrisă a Achizitorului. Achizitorul va transmite aprobarea/respingerea schimbărilor de Personal în termen de 5 zile, calculat de la primirea documentelor justificative în formă completă și corectă. Aprobarea înlocuirii personalului/de personal produce efecte cu data emiterii acesteia de către Achizitor.
(f) În cazul în care Contractantul nu își îndeplinește obligația de la clauza 3.2.5.(e) din prezentul Contract, Achizitorul are dreptul de a rezilia unilateral prezentul Contract, iar Contractantul va fi obligat la plata către Achizitor a despăgubirilor necesare pentru acoperirea prejudiciului suportat de Achizitor.
(g) [bookmark: do|caIV|si2|ar162|al1|lia][bookmark: do|caIV|si2|ar162|al1|lib][bookmark: do|caIV|si2|ar162|al2]În situația în care Contractantul sau Achizitorul solicită înlocuirea Personalului, Contractantul va transmite Achizitorului, conform clauzei 3.2.5.(c) din prezentul Contract, pentru verificare și aprobare, documente justificative privind calificarea educațională și/sau profesională, abilitățile, experiența profesională generală și specifică a Personalului propus. În cazul în care Personalul înlocuit a generat Contractantului un avantaj pe perioada derulării procedurii, la momentul aplicării criteriului de atribuire, Achizitorul va aproba înlocuirea Personalului cu un Personal cu caracteristici ce sunt inferioare celor ale Personalului înlocuit numai în situația în care noul Personal nominalizat pentru îndeplinirea Contractului obține cel puțin același punctaj ca Personalul propus la momentul aplicării factorilor de evaluare, chiar și în cazul în care caracteristicile Personalului propus sunt inferioare celor ale Personalului înlocuit. În cazul respingerii Personalului propus, Achizitorul va notifica, în scris, motivele respingerii și termenul de prezentare a unei noi propuneri.
(h) Pe parcursul derulării Contractului, pe baza unei cereri scrise motivate și justificate, Achizitorul poate solicita înlocuirea, dacă consideră că un membru al Personalului nu își îndeplinește sarcinile din Contract.
(i) În cazul în care Contractantul nu este în măsură să furnizeze un înlocuitor în condițiile stabilite la clauza 3.2.5.(g), care să nu diminueze avantajul obținut de Contractant ca urmare a aplicării criteriului de atribuire din prezentul Contract, Achizitorul poate să decidă rezilierea Contractului, putând solicita daune/despăgubiri Contractantului.
(j) Costurile suplimentare generate de înlocuirea Personalului incumbă Contractantului. În cazul în care Personalul nu este înlocuit imediat și sarcinile/atribuțiile acestuia urmează să fie preluate după o anumită perioadă de timp de către noul expert, Achizitorul poate solicita Contractantului ca, într-un termen, de 2 zile să desemneze un expert temporar pentru prestarea Serviciilor, până la implicarea/numirea noului membru al Personalului, sau să ia alte măsuri pentru a compensa absența temporară a expertului. Indiferent de situație, în cazul în care Contractantul nu este în măsură să furnizeze un expert temporar pentru Contract, în termenul solicitat de Achizitor, putând solicita daune/despăgubiri Contractantului.

3.2.10.	Conflictul de interese
(a) Contractantul va lua toate măsurile necesare pentru a preveni ori stopa orice situație care ar putea compromite derularea obiectivă și imparțială a Contractului. Conflictele de interese pot apărea, în mod special, ca rezultat al intereselor economice, afinităților politice ori de naționalitate, legăturilor de rudenie ori afinitate sau al oricăror alte legături ori interese comune. Orice conflict de interese apărut în timpul derulării Contractului trebuie notificat în scris Achizitorului, fără întârziere.
(b) Achizitorul își rezervă dreptul de a verifica dacă măsurile luate sunt corespunzătoare și poate solicita măsuri suplimentare, dacă este necesar. Contractantul se va asigura că Personalul/Reprezentanții său/săi nu se află într-o situație care ar putea genera un conflict de interese. Fără a aduce atingere prevederilor contractuale, Contractantul va înlocui, imediat și fără vreo compensație din partea Achizitorului, orice membru al Personalului său, care se regăsește într-o astfel de situație.
(c) Contractantul trebuie să evite orice contact care ar putea să-i compromită independența sa ori pe cea a Personalului său. Dacă și când Contractantul eșuează în a-și menține independența, Achizitorul, fără afectarea dreptului acestuia de a obține repararea prejudiciului care i-a fost cauzat ca urmare a situației de conflict de interese, va putea decide încetarea de plin drept și cu efect imediat a Contractului, nemaifiind necesară îndeplinirea vreunei formalități prealabile precum si intervenția vreunei instanțe judecătorești și/sau arbitrale.
(d) Contractantul are obligația de a respecta prevederile legale în domeniul achizițiilor publice cu privire la evitarea conflictului de interese. Contractantul nu are dreptul de a angaja sau de a încheia orice alte înțelegeri privind furnizarea de Produse, direct ori indirect, în scopul îndeplinirii Contractului, cu persoane fizice sau juridice care au fost implicate în procesul de verificare/evaluare a solicitărilor de participare/ofertelor depuse în cadrul unei proceduri de atribuire ori angajați/foști angajați ai autorității contractante sau ai furnizorului de servicii de achiziție implicați în procedura de atribuire cu care autoritatea contractantă/furnizorul de servicii de achiziție implicat în procedura de atribuire a încetat relațiile contractuale ulterior atribuirii Contractului de achiziție publică, pe parcursul unei perioade de cel puțin 12 (douăsprezece) luni de la încheierea Contractului, sub sancțiunea rezoluțiunii ori rezilierii de drept a contractului respectiv.

3.2.11.	Conduita Contractantului
(a) Contractantul va acționa întotdeauna loial, imparțial și ca un consilier de încredere pentru Achizitor, conform regulilor și/sau codului de conduită din domeniul său de activitate precum și cu discreția necesară. Contractantul nu va face declarații publice în legătură cu Serviciile prestate în cadrul Contractului și nu va participa la nicio activitate care poate fi în conflict cu obligațiile sale contractuale, fără a avea acordul prealabil al Achizitorului.
(b) Pe perioada executării Contractului, Contractantul se obligă să nu aducă atingere practicilor legale politice, culturale şi religioase dominante în România, respectând totodată şi drepturile omului.
(c) În cazul în care Contractantul sau oricare dintre Subcontractanții săi se oferă să dea/să acorde sau dau/acordă oricărei persoane mită, bunuri, facilități, comisioane în scopul de a determina sau recompensa îndeplinirea/neîndeplinirea oricăror acte sau fapte în legătură cu prezentul Contract sau cu alt contract încheiat cu Achizitorul, sau pentru a favoriza/defavoriza orice persoană în legătură cu prezentul Contract sau cu alt contract încheiat cu acesta, Achizitorul poate decide încetarea prezentului Contract, fără a aduce atingere niciunui drept anterior dobândit de Contractant.
(d) Plățile către Contractant aferente Contractului vor constitui singurul venit ori beneficiu ce poate deriva din acesta, şi atât Contractantul cât şi personalul său salariat ori contractat, inclusiv conducerea sa şi salariații din teritoriu, nu vor accepta niciun comision, discount, alocație, plată indirectă ori orice altă formă de retribuție în legătură cu sau pentru executarea obligațiilor din prezentul Contract.
(e) Contractantul nu va avea niciun drept, direct sau indirect, la vreo redevență, facilitate sau comision cu privire la orice bun sau procedeu brevetat sau protejat utilizate în scopurile Contractului, fără aprobarea prealabilă în scris a Achizitorului.
(f) Contractantul şi personalul său vor respecta secretul profesional, pe perioada executării Contractului, inclusiv pe perioada oricărei prelungiri a acestuia, şi după încetarea acestuia. În acest sens, cu excepția cazului în care se obține acordul scris prealabil al Achizitorului, Contractantul şi personalul său, salariat ori contractat de acesta, incluzând conducerea şi salariații din teritoriu, nu vor divulga niciodată oricărei alte persoane sau entități, nicio informație confidențială divulgată lor sau despre care au luat cunoștință şi nu vor face publică nicio informație referitoare la recomandările primite în cursul sau ca rezultat al derulării prezentului Contract. Totodată, Contractantul şi personalul său nu vor utiliza în dauna Achizitorului informațiile ce le-au fost furnizate sau rezultatul studiilor, testelor, cercetărilor desfășurate în cursul sau în scopul executării prezentului Contract.
(g) Executarea Contractului nu va genera cheltuieli comerciale neuzuale. Dacă apar totuși astfel de cheltuieli, Contractul poate înceta. Cheltuielile comerciale neuzuale sunt comisioanele care nu sunt menționate în prezentul Contract sau care nu rezultă dintr-un contract valabil încheiat referitor la acesta, comisioanele care nu corespund unor Produse furnizate, inclusiv Servicii și/sau Lucrări incidentale asociate furnizării, şi legitime, comisioanele plătite unui destinatar care nu este în mod clar identificat sau comisioanele plătite unei societăți care potrivit tuturor aparențelor este o societate interpusă.
(h) Contractantul va furniza Achizitorului, la cerere, documente justificative cu privire la condițiile în care este executat Contractul. Achizitorul va efectua orice documentare sau cercetare la fața locului pe care o consideră necesară pentru strângerea de probe în cazul oricărei suspiciuni cu privire la existența unor cheltuieli comerciale neuzuale.
3.2.12	Obligații în legătură cu terții susținători a căror angajamente de susținere fac parte din Documentele Contractului, altul/alții decât cei care au calitatea de Subcontractant. Contractantul va prezenta, în cadrul întâlnirilor de monitorizare a progresului pentru activitățile din cadrul Contractului, stadiul îndeplinirii obligațiilor asumate prin angajamente de susținere de terță parte și modalitatea efectivă prin care terțul susținător a luat la cunoștință despre eventuale dificultăți ale Contractantului în realizarea activităților din Contract, așa cum sunt aceste dificultăți descrise în evidențele întâlnirilor de monitorizare a performanțelor în cadrul Contractului 

3.2.13	Obligații privind facturarea
(a) [bookmark: _Hlk518305957]Contractantul are obligația de a elabora și de a transmite Achizitorului, pe perioada de prestare a serviciilor, rapoartele/documentele cu respectarea prevederilor legale aplicabile în vigoare precum și cu respectarea prevederilor legislației naționale relevante pentru domeniul Contractului. 
(b) Contractantul va emite Factura/Facturile conform Graficului de facturare și de efectuare a plăților acceptat (daca exista) sau va emite Factura / Facturile doar dupa prestarea serviciilor.

3.2.14	Informare și păstrarea documentelor
Contractantul va furniza Achizitorului, respectiv oricărei persoane autorizate din partea acestuia, precum și oricărei instituții abilitate ale statului, respectiv oricăror persoane autorizate din partea acestora, orice informație în legătură cu Serviciile ce fac obiectul contractului, dacă și astfel cum reprezentantul legal al Achizitorului poate oricând solicita.

3.2.15.	Obligații privind daunele și penalitățile de întârziere
Contractantul se obligă să despăgubească Achizitorul, împotriva oricăror:
1. reclamații şi acțiuni în justiție, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalațiile folosite pentru sau în legătură cu Serviciile ce fac obiectul contractului
1. daune, despăgubiri, penalități, costuri, taxe şi cheltuieli de orice natură, aferente eventualelor încălcări ale dreptului de proprietate intelectuală, precum și ale obligațiilor sale conform prevederilor Contractului.

3.3.	Sancțiuni pentru neîndeplinirea culpabilă a obligațiilor contractuale
(a) Nerespectarea obligațiilor asumate prin prezentul Contract de către una dintre Părți, în mod culpabil şi repetat, dă dreptul Părții lezate de a considera Contractul de drept reziliat şi de a pretinde plata de daune-interese.
(b) Achizitorul își rezervă dreptul de a renunța oricând la Contract, printr-o notificare scrisă adresată Contractantului fără nici o compensație, dacă acesta din urmă dă faliment, cu condiția ca această renunțare să nu prejudicieze sau să afecteze dreptul la acțiune sau despăgubire pentru Contractant. În acest caz, Contractantul are dreptul de a pretinde numai plata corespunzătoare pentru partea din Contract executată până la data denunțării unilaterale a Contractului.
(c) În situația în care Contractantul nu își îndeplinește la termen sau corespunzător obligațiile contractuale, se consideră că acesta produce implicit prejudicii grave Achizitorului, iar acesta din urmă are dreptul de a-l exclude în cazul participării la alte proceduri organizate în viitor pentru atribuirea altor contracte de achiziție publică.
[bookmark: _Ref455403875][bookmark: _Toc455493999][bookmark: _Toc455494404][bookmark: _Toc456162436]
3.3.1.	Neîndeplinirea Obligațiilor de către Achizitor
1. Dacă Achizitorul nu face plata conform prevederilor Contractului, Contractantul poate emite o notificare cu referire la clauza respectivă prin care să specifice neîndeplinirea obligațiilor.
1. Dacă neîndeplinirea obligațiilor nu este remediată în termenul stabilit în prezentul contract .Contractantul poate suspenda furnizarea Produselor, dar numai cu condiția notificării prealabile a Achizitorului. 
1. Efectele măsuri de suspendare a furnizarii produselor din prezentul Contract încetează odată cu îndeplinirea obligațiilor de către Achizitor, cu consecința obligației Contractantului de a relua furnizarea Produselor 
1. Dacă neîndeplinirea obligațiilor nu este remediată dupa expirarea unui alt termen de alte 30 de zile dupa sistarea furnizarii produselor exprimata la pct. c din clauza 3.1.3 , Contractantul poate, printr-o a doua notificare să solicite rezilierea Contractului.
1. În cazul în care Achizitorul nu onorează facturile în termenul stabilit, vor fi aplicate penalități astfel cum este stabilit
[bookmark: _Ref455403777][bookmark: _Ref455403843][bookmark: _Toc455493998][bookmark: _Toc455494403][bookmark: _Toc456162435]
3.3.2.	Neîndeplinirea Obligațiilor de către Contractant 
(a) Dacă Contractantul nu reușește să ducă la îndeplinire obligațiile asumate, Achizitorul poate emite o notificare cu referire la prezenta clauză, prin care să specifice obligațiile neîndeplinite.
(b) Dacă, în termen de 3 zile, Contractantul nu ia toate măsurile de remediere a neîndeplinirii obligațiilor, Achizitorul poate solicita, printr-o a doua înștiințare emisă, să rezilieze unilateral Contractul, fără nicio altă formalitate și fără intervenția instanței de judecată.
(c) Termenul în care Achizitorul poate transmite cea de-a doua notificare este dupa expirarea termenului de 3 zile mentionat la pct. b) clauza 3.3.2.
(d) În cazul în care, din vina sa exclusivă, Contractantul nu reușește să-şi îndeplinească obligațiile asumate prin Contract, atunci Achizitorul este îndreptățit de a deduce din Prețul Contractului, ca penalități, o sumă echilaneta cu 0.2 % pe zi de intarziere din valoarea contractului ramasa neexecutata.

4. DERULAREA ŞI MONITORIZAREA CONTRACTULUI
4.1.	Raportarea în cadrul Contractului de achiziție publică de Prestari Servicii
(a) Dacă este cazul, Contractantul va prezenta documentele și rapoartele cu respectarea prevederilor legale aplicabile în vigoare precum și cu respectarea prevederilor legislației naționale relevante pentru domeniul Contractului si cu respectarea Graficului de prestare acceptat (daca exista) de către Achizitor 
(b) [bookmark: _Hlk518306069]Contractantul are obligația să elaboreze, pe perioada de Prestare a serviciilor, toate Rapoartele și documente solicitate cu respectarea prevederilor legale aplicabile în vigoare precum și cu respectarea prevederilor legislației naționale relevante pentru domeniul Contractului.
(c)  Documentele și rapoartele vor fi revizuite și actualizate, astfel încât să respecte prevederilor legislației naționale relevante pentru domeniul Contractului.
4.2.	Revizuiri contractuale ca urmare a monitorizării performanței Contractantului
Contractantul va întreprinde oricare şi toate măsurile şi acțiunile necesare sau corespunzătoare pentru realizarea cel puțin a performanțelor contractuale astfel cum sunt stabilite
4.3.	Prevederi contractuale privind monitorizarea performanțelor
(a1)       Daca este cazul si natura serviciilor o cer, partile de comun acord vor face sedinte de monitorizare a performatelor contractului
(a) Daca este cazul si daca exista intarzieri ce nu sunt datorate si intra in culpa Contractantului, Graficul de prestare ( daca exista) este analizat și revizuit în cadrul întâlnirilor de lucru stabilite cu scopul analizării stadiului activităților din Contract.
(b) Sedintele de monitorizare se vor desfasura, daca va fi cazul si daca sunt necesare, la solicitarea unei dintre parti. Partea care solicita sedinta de monitorizare va instiinta cealalta parte in scris si va solicita participarea la sedinta a celeilalte parti intr-un termen de maxim 3 zile de la solicitare, partea cealalta careia ii este adresata solicitarea, va instinta partea ce solicita sedinta de monitorizare data si ora, in intervalul de 3 zile, cand este disponibila sa organizeze sedinta si locul unde se va desfasura sedinta de monitorizare. 
(c) Pentru prima întâlnire de monitorizare a progresului se utilizează versiunea Graficului de prestare(daca exista) sau termenul contractual de prestare a serviciilor.
(d) Pentru fiecare întâlnire de monitorizare a progresului în cadrul Contractului și de analiză a Graficului de prestare (daca exista), Contractantul prezintă Achizitorului informațiile pe care achizitorul le solicita.
(e) Pentru analiza Graficului de prestare (daca exista si este necesar) de către Achizitor și emiterea acceptului sau a refuzului Graficului de prestare, Contractantul include, în datele de intrare furnizate pentru fiecare întâlnire de analiză a stadiului realizării activităților din Contract, informații privind situația plăților către Subcontractanți, împreună cu informațiile solicitate de achizitor
(f) In sedinta de monitorizare, Achizitorul comunică Contractantului acceptul sau refuzul cu privire la Graficul de prestare prezentat, împreună cu motivele care au stat la baza acceptului sau refuzului Achizitorului.
(g) În cazul în care, din culpa sa proprie, Contractantul nu realizează activitățile în cadrul Contractului conform Graficului de prestare acceptat( daca esista si daca este cazul) , iar Achizitorul este în imposibilitatea materializării beneficiilor anticipate și comunicate, până la Finalizare/Ajungere la termen, Contractantul va plăti Achizitorului penalități pentru neîndeplinirea obligațiilor sale

5. PLĂŢI CONTRACTUALE
5.1.	Facturare și plăți în cadrul Contractului
(a) Plata contravalorii Produselor furnizate se face, prin virament bancar, in cont de trezorerie în baza facturii, emisă de către Contractant pentru suma la care este îndreptățit conform prevederilor contractuale, direct în contul Contractantului indicat pe factură.
(b) Facturile furnizate vor fi emise și completate în conformitate cu legislația română în vigoare
(c) Plățile se vor face cu respectarea prevederilor clauzelor din prezentul Contract.

5.2.	Moneda utilizată în cadrul Contractului
(a) Moneda Contractului este LEUL ROMANESC
(b) Moneda plății este LEUL ROMANESC

5.3.	Revizuirea prețurilor
PRETUL NU SE REVIZUIESTE

5.4.	Garanție pentru plăți în avans și bună execuție
(a) Achizitorul nu acordă avans.
(b) Garanția de bună execuție, daca este solicitată conform II.3 din contiiile generale:
		Este în cuantum de 10 %, din valoarea fara TVA a contractului, pentru perioada de (perioada de furnizare a produselor si accesoriilor + perioada de montaj) si se constituie in termen de 5 zile lucratoare de la semnarea contractului, sub una sau mai multe din următoarele forme:
a) instrument de garantare emis în condițiile legii de o societate bancară, sau
b) instrument de garantare emis în condițiile legii de o societate de asigurări, sau
c) plăți succesive intr-un cont la dispoziția achizitorului, virament bancar - in acest caz, Contractantul are obligația de a deschide un cont distinct la dispoziția achizitorului, la unitatea Trezoreriei Statului din cadrul organului fiscal competent în administrarea acestuia. Suma inițială care se depune de către executant în contul de disponibil astfel deschis nu trebuie să fie mai mică de 0,5% din prețul contractului. Pe parcursul îndeplinirii contractului, achizitorul urmează să alimenteze acest cont de disponibil prin rețineri succesive din sumele datorate si cuvenite Contractantului până la concurența sumei stabilite drept garanție de bună execuție, de 10 % din valoarea contractului fara TVA. Achizitorul va înstiința Contractantul despre vărsământul efectuat, precum si despre destinația lui. Din contul de disponibil deschis la Trezoreria Statului pe numele executantului pot fi dispuse plăți atât de către executant, cu avizul scris al achizitorului care se prezintă unității Trezoreriei Statului, cât si de unitatea Trezoreriei Statului la solicitarea scrisă a achizitorului în favoarea căreia este constituită garanția de bună execuție. Contul astfel deschis este purtător de dobândă în favoarea Contractantului.
(c)           Achizitorul se obligă să restituie garanţia de bună execuţie prin virament bancar, în termen de 14 zile de la  
executarea obligaţiilor asumate, respectiv de la prestarea integrala a serviciilor, si in orice caz dupa receptia serviciilor prestate integral

5.5.	Plăți către terți
Solicitările de plată către terți pot fi onorate numai după operarea unei cesiuni de drepturi ale Contractantului către terți, în condițiile menționate la clauzele din prezentul Contract și astfel cum este reglementata de legea 98/2016 si HG 395/2016

5.6.	Întârzieri în efectuarea plăților
În situația în care Achizitorul nu își îndeplinește obligația privind plata facturilor în termenele prevăzute la clauzele stabilite la 3.1.3 - Obligații privind plățile din prezentul Contract, se vor aplica penalitati conform prezentului contract

6. 	DISPOZIŢII FINALE
6.1.	Încălcarea prevederilor contractuale
În cazul în care una dintre Părți încalcă una sau mai multe prevederi contractuale, vor fi aplicate măsuri și penalități astfel cum sunt stabilite in prezentul contract

6.2.	Suspendarea si Prelungirea Contractului
6.2.1.      Suspendarea contractului
(a) Ordinul de suspendare a prezentului Contract, respectiv de suspendare a prestarii Serviciilor, poate fi emis de către Achizitor, in urmatoarele situatii:
· FINANTAREA ACHIZITORULUI PENTRU INDEPLINIREA PREZENTULUI CONTRACT, NU A FOST ACORDATA, SAU A FOST RETRASA
· ACHIZITORUL NU DISPUNE DE CONDITIILE NECESARE IN VEDEREA PRESTARII SERVICIILOR
· EXISTA UN IMPEDIMENT JUSTIFICAT DIN PARTEA ACHIZITORULUI, CE DETERMINA CAUZA DE SUSPENDARE A PRESTARII SERVICIILOR
(b) În cazul în care procedura de atribuire sau cea de executare a Contractului de achiziție publică de Servicii este viciată de erori esențiale, nereguli sau de fraudă, Achizitorul va suspenda executarea Contractului.
(c) În cazul în care asemenea erori esențiale, nereguli sau fraude sunt imputabile Contractantului, Achizitorul poate, suplimentar suspendării Contractului, să refuze efectuarea plăților sau poate proceda la recuperarea sumelor deja plătite, proporțional cu gravitatea viciilor, neregulilor sau fraudei.
(d) În cazul suspendării/sistării temporare a prestarii Serviciilor, durata de prestare a Serviciilor și durata Contractului se vor prelungi automat cu perioada suspendării Contractului.

6.2.2.      Prelungirea contractului

[bookmark: _Hlk516050494]	Prelunigrea termenului de prestare a serviciilor se va putea face doar in urmatoarele situatii:
(a) In cazul mentionat la clauza 6.2.1. litera d, in acest caz prelungirea va actiona automat pe perioada cat a intervenit cauza suspendarii / sistarii temporare a prestarii serviciilor
(b) Tot in mod automat, in cazul in care serviciile prestate au caracter de regularitate, in sensul prevederilor legii 98/2016 si HG 395/2016, si se solicita doar prelungirea duratei contractului ca termen, si sunt indeplinite urmatoarele conditii cumulative:
· La data expirarii perioadei de prestare a serviciilor se constata necesitatea continuarii peste perioada de executare a contractului, a prestarii serviciilor cu caracter de regularitate;
· Pana la data expirarii perioadei de valabilitate au fost prestate servicii de o valoare mai mica decat Valorea contractului (Pretul contractului), existand fonduri angajate prin prezentul contract dar necheltuite ( neplatite ca urmare a unui necesar mai mic de servicii, constatate pe perioada desfasurarii contractului;
· Valoarea contractului (pretul contractului) ramane neschimbat si nu se aduc sub nici o forma suplimentari de valoare prezentului contract, ca urmare a prelungirii termenului
· Durata maxima de prelungire a duratei contractului ca termen nu va depasi 4 luni ( daca termenul contractului este in luni ) sau 120 de zile (daca termenul contractului este in zile);
· Niciuna dintre parti nu isi manifesta intentia de incetare a contractului prin ajungere la termen; 
(c) 	In cazul mentionat la clauza 6.2.2. litera b. Contractul va fi considerat finalizat si indeplinit la data ultimei 
Prestatii si ultimei plati aferente prestatiei, si sub nici o situatie peste termenul maxim de prelungire de 4 luni ( daca termenul contractului este in luni ) sau 120 de zile (daca termenul contractului este in zile);
(d)          In cazul de prelungire mentional la clauza 6.2.2 litera (b), atunci cand nu sunt intrunite in mod cumulativ si 
	obligatoriu conditiile mentionate la clauza 6.2.2. litera b), prelungirea nu va opera, contractul fiind 
considerat incheiat la ajugerea la trmen si cu respectarea  tuturor conditiilor stipulate prin prezentul contract

6.3.	Forța majoră
(a) Forța majoră exonerează de răspundere Părțile în cazul neexecutării parțiale sau totale a obligațiilor asumate prin prezentul Contract, 
(b) Forța majoră trebuie constatată de o autoritate competentă.
(c) Partea care invocă forța majoră are obligația să o aducă la cunoștință celeilalte Părți, în scris, în termenul cel mai scurt posibil. Dovada forței majore va fi certificată de Camera de Comerț şi Industrie a României.
(d) Partea care a invocat forța majoră are obligația să aducă la cunoștința celeilalte Părți încetarea cauzei acesteia în termenul cel mai scurt posibil
(e) Dacă aceste împrejurări şi consecințele lor durează mai mult decât perioada de furnizare a produselor, fiecare Parte poate renunța la executarea Contractului pe mai departe. În acest caz, nici una dintre Părți nu are dreptul de a cere despăgubiri de la cealaltă Parte, dar ele au îndatorirea de a-şi onora toate obligațiile care le incumbă în temeiul Legii şi al Contractului până la data respectivă.

6.4.	Încetarea Contractului
(a) Prezentul Contract poate înceta astfel doar prin indeplinirea tuturor obligatiilor stipulate prin prezentul contract, reziliere sau forta majora.
(b) Achizitorul va rezilia Contractul, cu efecte depline, printr-o notificare scrisă adresată Contractantului, fara asteptarea unui termen si fără a mai fi necesară îndeplinirea vreunei formalități prealabile și fără a mai fi necesară intervenția vreunei instanțe judecătorești și/sau arbitrale, în cazul in care isi modifica Oferta Financiara sau Tehnica pe parcursul indeplinirii contractului, Contractantul nefiind îndreptățit să pretindă nicio sumă reprezentând daune sau alte prejudicii. In acest caz Auchizitorul este indreptatit la plata din partea Contractorului de daune interese si penalitati.
(c) Achizitorul își rezervă dreptul de a rezilia Contractul, cu efecte depline, printr-o notificare scrisă adresată Contractantului, cu respectarea unui termen de 5 zile, fără a mai fi necesară îndeplinirea vreunei formalități prealabile și fără a mai fi necesară intervenția vreunei instanțe judecătorești și/sau arbitrale, în oricare dintre situațiile următoare, dar nelimitându-se la acestea, Contractantul nefiind îndreptățit să pretindă nicio sumă reprezentând daune sau alte prejudicii, dacă:
i. Contractantul nu-și îndeplinește obligațiile esențiale, conform prevederilor Contractului;
ii. Contractantul nu se conformează, în perioada de timp rezonabilă, conform notificării emise de către Achizitor, prin care i se solicită remedierea Defectului/Neconformității precum și executarea sau neexecutarea obligațiilor din prezentul Contract, care afectează în mod grav executarea în mod corespunzător și la termen a obligațiilor contractuale ale Contractantului;
iii. Contractantul refuză sau omite să aducă la îndeplinire dispozițiile/notificările emise de către Achizitor în condițiile prezentului Contract;
iv. Contractantul a săvârșit abateri profesionale grave.
v. Contractantul face obiectul unei proceduri de insolvență, lichidare, dizolvare, administrare/supraveghere judiciară sau se ală sub controlul unei autorități a încheiat o înțelegere cu creditorii privind plata datoriilor, și-a suspendat/încetat activitatea sau se află într-o situație asemănătoare, care rezultă dintr-o procedură similară reglementată de legislația sau reglementările stabilite la nivel național, cu excepția cazului în care Achizitorul își rezervă dreptul de a nu rezilia Contractul cu Contractantul împotriva căruia s-a deschis procedura generală de insolvență, atunci când, pe baza informațiilor și/sau documentelor prezentate de Contractant, stabilește că acesta are capacitatea de a executa Contractul de achiziție publică de Produse.
vi. Contractantul subcontractează fără a avea acordul scris al Achizitorului;
vii. Contractantul se află într-o situație de conflict de interese, iar această situație nu poate fi remediată în mod efectiv prin alte măsuri mai puțin severe;
viii. Contractantul a fost condamnat pentru o infracțiune în legătură cu exercitarea profesiei printr-o hotărâre judecătorească definitivă;
ix. are loc orice modificarea organizațională care implică o schimbare cu privire la personalitatea juridică, natura sau controlul Contractantului, cu excepția situației în care asemenea modificări sunt realizate prin Act Adițional la prezentul Contract;
x. apariția oricărei alte incapacități legale care să împiedice executarea Contractului;
xi. Contractantul eșuează în a furniza/menține/prelungi/reîntregi/completa garanțiile ori asigurările solicitate sau persoana care furnizează garanția ori asigurarea nu este în măsură să-și îndeplinească obligațiile la care s-a angajat prin Contract;
xii. în cazul în care, printr-un act normativ, se modifică interesul public al Achizitorului în legătură cu care se furnizează Produsele care fac obiectul Contractului;
xiii. Contractantul a încălcat obligațiile în domeniul mediului, social și al relațiilor de muncă, stabilite prin legislația adoptată la nivelul Uniunii Europene, legislația națională, prin acorduri colective sau prin tratatele, convențiile și acordurile internaționale în domeniul de activitate aplicabil Produselor care fac obiectul Contractului;
xiv. la momentul atribuirii Contractului, fie Contractantul se afla în situația de a fi fost condamnat, prin hotărâre definitivă a unei instanțe judecătorești, fie persoana, care este membru al organului de administrare, de conducere sau de supraveghere al respectivului operator economic ori are putere de reprezentare, de decizie sau de control în cadrul acestuia, se afla în situația de a fi fost condamnată printr-o hotărâre definitivă pentru comiterea uneia dintre următoarele infracțiuni:
1. constituirea unui grup infracțional organizat, astfel cum este prevăzut prin art. 367 din Legea nr. 286/2009 privind Codul penal, cu modificările și completările ulterioare, sau prin dispozițiile corespunzătoare ale legislației penale a statului în care Ofertantul/Contractantul, ca operator economic, a fost condamnat,
2. infracțiuni de corupție, astfel cum este prevăzut prin art. 289-294 din Legea 286/2009, cu modificările și completările ulterioare, și infracțiuni asimilate infracțiunilor de corupție, astfel cum este prevăzut prin art. 10-13 din Legea 78/2000 pentru prevenirea, descoperirea și sancționarea faptelor de corupție, cu modificările și completările ulterioare, sau prin dispozițiile corespunzătoare ale legislației penale a statului în care Ofertantul/Contractantul, ca operator economic, a fost condamnat,
3. infracțiuni împotriva intereselor financiare ale Uniunii Europene, astfel cum este prevăzut prin art. 181-185 din Legea nr. 78, cu modificările și completările ulterioare, sau prin dispozițiile corespunzătoare ale legislației penale a statului în care Ofertantul/Contractantul, ca operator economic, a fost condamnat,
4. acte de terorism, astfel cum este prevăzut prin art. 32-35 și art. 37-38 din Legea nr. 535/2004, privind prevenirea și combaterea terorismului, cu modificările și completările ulterioare, sau prin dispozițiile corespunzătoare ale legislației penale a statului în care Ofertantul/Contractantul, ca operator economic, a fost condamnat,
5. spălarea banilor, astfel cum este prevăzut prin art. 29 din Legea nr. 656/2002, pentru prevenirea și sancționarea spălării banilor precum și pentru instituirea unor măsuri de prevenire și combatere a finanțării terorismului, republicată, cu modificările ulterioare, sau finanțarea terorismului, astfel cum este prevăzut prin art. 36 din Legea nr. 535/2004, cu modificările și completările ulterioare sau prin dispozițiile corespunzătoare ale legislației penale a statului în care Ofertantul/Contractantul, ca operator economic, a fost condamnat,
6. traficul și exploatarea persoanelor vulnerabile, astfel cum este prevăzut prin art. 209-217 din Legea nr. 286/2009, cu modificările și completările ulterioare, sau prin dispozițiile corespunzătoare ale legislației penale a statului în care Ofertantul/Contractantul, ca operator economic, a fost condamnat,
7. fraudă, astfel cum este prevăzut prin articolul I din Convenția privind protejarea intereselor financiare al Comunității Europene din 27 noiembrie 1995;
xv. are loc o încălcare gravă a obligațiilor care rezultă din legislația europeană relevantă pentru domeniul Contractului și care a fost constatată printr-o decizie a Curții de Justiție a Uniunii Europene și, ca urmare a acestui fapt, Contractul nu ar fi trebuit să fie atribuit Contractantului.
(d) În cazul în care împotriva Contractantului se deschide procedura falimentului, Achizitorul își rezervă dreptul de a denunța Contractul.
(e) Contractantul poate rezilia Contractul în cazul în care:
i. Achizitorul a comis erori substanțiale, nereguli sau fraude în cadrul procedurii de atribuire a Contractului sau punerea în aplicare a Contractului;
ii. Achizitorul nu își îndeplinește obligațiile care îi revin, în special obligația de a furniza informațiile necesare pentru punerea în aplicare a Contractului.
(f) Partea care intenționează să rezilieze Contractul trebuie să notifice celeilalte Părți această intenție precum și motivele invocate pentru reziliere.
(g) Indiferent de motivele de reziliere, Contractantul trebuie să ofere toată asistența necesară, inclusiv informații, documente și fișiere, pentru a permite Achizitorului să completeze, să continue sau să transfere activitățile, fără a le întrerupe sau fără a avea vreun efect negativ asupra calității sau continuității furnizării Produselor, inclusiv, dacă este cazul, executării/prestării Lucrărilor/Serviciilor incidentale.
(h) Ca efect al rezilierii, Contractantul este răspunzător pentru daunele suportate de către Achizitor, ca urmare a încetării Contractului, înainte de termen, din culpa Contractantului, inclusiv costuri privind procedura de atribuire printr-un alt contract necesar pentru prestarea serviciilor sau continuarea prestarii serviciilor, Achizitorul poate pretinde despăgubiri pentru astfel de prejudicii
6.4.1.	Încetarea Contractului ca urmare a Forței majore
Dacă Forța majoră şi consecințele acesteia durează pentru o perioadă mai mare decât cea stabilită pentru livrarea produselor, fiecare Parte poate renunța la executarea Contractului pe mai departe. În acest caz, nici una dintre Părți nu are dreptul de a cere despăgubiri de la cealaltă Parte, dar acestea au îndatorirea de a-şi onora toate obligațiile care le incumbă în temeiul legii şi al Contractului până la data respectivă.

6.4.2.	Încetarea Contractului pentru alte motive
(a) Contractantul acceptă și înțelege expres că, pe perioada valabilității prezentului Contract, Achizitorul are dreptul de a denunța unilateral Contractul, prin transmiterea către Contractant a unei notificări scrise, si in situatiile mentionate in prezentul contract
(b) Prevederile prezentului Contract în materia rezilierii Contractului se completează, de drept, cu prevederile în materie ale Codului Civil în vigoare.

6.5.	Limba Contractului
Limba prezentului Contract și a tuturor comunicărilor scrise va fi limba oficială a Statului Român, respectiv limba română

6.6.	Legea aplicabilă
Legea aplicabilă prezentului Contract, este legea română, Contractul urmând a fi interpretat potrivit acestei legi

6.7.	Soluționarea eventualelor divergențe și a litigiilor
(a) Achizitorul și Contractantul vor depune toate eforturile pentru a rezolva pe cale amiabilă, prin tratative directe și negociere amiabilă, orice neînțelegere sau dispute/divergențe care se poate/pot ivi între ei în cadrul sau în legătură cu îndeplinirea Contractului.
(b) Dacă disputa nu a fost astfel soluționată și Părțile au, în continuare, opinii divergente în legătură cu sau în îndeplinirea Contractului, acestea trebuie să se notifice reciproc și în scris, în privința poziției lor asupra aspectului în dispută precum și cu privire la a soluția pe care o întrevăd pentru rezolvarea ei.
(c) Dacă încercarea de soluționare pe cale amiabilă eșuează sau dacă una dintre Părți nu răspunde în termen la solicitare, oricare din Părți poate invoca dispozițiile astfel cum sunt stabilite în prezentul contract
(d) Pe perioada soluționării divergențelor, Contractantul este obligat să continue furnizarea Produselor astfel cum a fost stabilit prin prezentul Contract. În situația nerespectării acestei obligații, Achizitorul este îndreptățit la Despăgubiri generale pentru neexecutarea obligațiilor contractuale.

[bookmark: _Toc455494015][bookmark: _Toc455494420][bookmark: _Toc456162451]6.7.1.	Concilierea
Interpretarea clauzelor contractuale, disputele, divergențele, evaluările precum și orice alte diferende privind executarea prezentului Contract vor fi tranșate pe cale amiabilă, prin conciliere directă intre parti
6.7.2.	Înștiințarea de nemulțumire
În situația în care concilierea nu duce la soluționarea conflictului și punerea în acord a Părților, Partea nemulțumită va notifica celeilalte Părți intenția sa de a acționa în instanță conform legii
6.7.3.	Litigii
O dispută care face obiectul unei înștiințări de nemulțumire va putea fi dedusă spre soluționare in instantele romane competente in materia Achizitilor publice conform legii 98/2016, HG 395/2016, Legii 101/2016 precum si alte instante competente in domeniu.

Prezentul Contract reprezintă voința liberă a Părților și se semnează de către acestea astfel cum au fost agreate clauzele Contractului și întinderea obligațiilor asumate, orice alte înțelegeri anterioare, scrise sau verbale, fiind lipsite de valoare juridică.

Drept pentru care, ca urmare, Părțile au încheiat prezentul Contract azi (semnand si ultima parte)........................................în 3 (trei) exemplare originale, din care 2 (doua) pentru achizitor si 1 (unu) pentru Contractant.

	              Pentru Achizitor,                                                                  
	                                     Pentru Contractant,

